A4-0416/96

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με θέμα «Ευρωπαϊκή Ένωση και Λατινική Αμερική - η σημερινή κατάσταση και οι προοπτικές ενίσχυσης της εταιρικής σχέσης 1996 - 2000" (COM(95)0495 - C4-0489/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (COM(95)0495 - C4-0489/95),

- έχοντας υπόψη το ψήφισμά του της 22ας Απριλίου 1994 σχετικά με τις οικονομικές και εμπορικές σχέσεις μεταξύ ΕΕ και Λατινικής Αμερικής ((ΕΕ C 128 της 9.5.1994, σελ. 443)),

- έχοντας υπόψη τα πορίσματα του Ευρωπαϊκού Συμβουλίου της Μαδρίτης (15-16 Δεκεμβρίου 1995) σχετικά με τις γενικές κατευθυντήριες γραμμές για τη συνεργασία μεταξύ ΕΕ και Λατινικής Αμερικής στα οποία ρητά δηλώνεται ότι η οικονομική ανάπτυξη πρέπει να συσχετισθεί με την κοινωνική πρόοδο,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής και τις γνωμοδοτήσεις της Επιτροπής Εξωτερικών Οικονομικών Σχέσεων, της Επιτροπής Ανάπτυξης και Συνεργασίας, της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Μεταφορών και Τουρισμού (A4-0416/96),

Α. εκτιμώντας ότι η ΕΕ πρέπει να αναπτύξει μια σφαιρική και συνεκτική προσέγγιση έναντι της Λατινικής Αμερικής παρέχοντας συγχρόνως πολλές ευκαιρίες για ενίσχυση των σχέσεων με τις επιμέρους χώρες και τις υποπεριφέρειες, λαμβανομένης υπόψη της πολυμορφίας στην ήπειρο αυτή, καθώς και ότι η Λατινική Αμερική αντιπροσωπεύει για την εξωτερική πολιτική και την πολιτική ασφάλειας της Ευρωπαϊκής Ένωσης μία εξαιρετική ευκαιρία η οποία δεν έχει αξιοποιηθεί μέχρι στιγμής επαρκώς,

Β. λαμβάνοντας υπόψη τη σημαντική συμβολή της Ευρωπαϊκής Ένωσης στη διατήρηση της ειρήνης και την ενίσχυση της διεθνούς ασφαλείας στο πλαίσιο των σχέσεών της με τη Λατινική Αμερική, ιδίως σε σχέση με την κρίση στην Κεντρική Αμερική (διάλογος του Σαν Χοσέ),

Γ. εκτιμώντας ότι οι δημοκρατικές ρήτρες στις διεθνείς συμφωνίες πρέπει να συμπληρωθούν με μια σαφή αναφορά στο πρόβλημα της ατιμωρησίας και πρέπει να εφαρμόζονται πραγματικά και εξίσου στις διάφορες γεωγραφικές περιοχές, δηλαδή και στις χώρες της Λατινικής Αμερικής,

Δ. εκτιμώντας ότι η πρόοδος προς την παγίωση της δημοκρατίας, το σεβασμό των ανθρωπίνων δικαιωμάτων και την οικονομική μεταρρύθμιση στη Λατινική Αμερική διευκολύνει τη συνεργασία της τελευταίας με την Ευρωπαϊκή Ένωση και προωθεί την πολιτική και οικονομική σταθερότητα και την κοινωνική ισότητα σε ολόκληρη την ήπειρο,

Ε. ανησυχώντας ωστόσο για το γεγονός ότι, παρά τις ευκαιρίες αυτές και τον μείζονα ρόλο που διαδραματίζει η ΕΕ ως εταίρος της αναπτυξιακής συνεργασίας με τη Λατινική Αμερική, η Ευρωπαϊκή Ένωση διατρέχει τον κίνδυνο να υπερφαλαγγισθεί στον τομέα των οικονομικών, επενδυτικών και πολιτικών δραστηριοτήτων,

ΣΤ. εκτιμώντας ότι η ΕΕ έχει αξιοποιήσει ανεπαρκώς τα μέσα που της παρέχει η κοινή εξωτερική πολιτική και πολιτική ασφάλειας στις σχέσεις της με τη Λατινική Αμερική,

Ζ. εκτιμώντας ότι πρέπει να αποκατασταθεί η σημερινή ανισορροπία μεταξύ της υπουργικής και της διακοινοβουλευτικής πτυχής του πολιτικού διαλόγου μεταξύ της ΕΕ και της ΛΑ και ότι πρέπει να προσφερθούν περισσότερες δυνατότητες για συμμετοχή της κοινωνίας των πολιτών στη συνεργασία μεταξύ της ΕΕ και της ΛΑ εν γένει και στον πολιτικό διάλογο ειδικότερα,

Η. εκτιμώντας ότι η αυξανόμενη αλληλεξάρτηση της παγκόσμιας οικονομίας και η ανάδυση διαφόρων πολιτικών, κοινωνικών και οικολογικών ζητημάτων σημαίνουν ότι η ΕΕ οφείλει να έχει μια πιο ενεργό συμμετοχή στις εξελίξεις στην ήπειρο της Λατινικής Αμερικής,

Θ. εκτιμώντας ότι η ΕΕ οφείλει να δώσει τη δέουσα προσοχή σε μια σειρά προβλημάτων και προκλήσεων σε ό,τι αφορά τις εξελίξεις στη Λατινική Αμερική, όπως είναι:

- οι σημερινές προσπάθειες ολοκλήρωσης στην ήπειρο,

- το υψηλό κοινωνικό κόστος της διαδικασίας οικονομικής μεταρρύθμισης, εξαιτίας της οποίας μεγάλα τμήματα του πληθυσμού βουτήχθηκαν στη φτώχεια και επιδεινώθηκε η άνιση κατανομή του εισοδήματος και του πλούτου,

- οι απειλές κατά των δημοκρατικών καθεστώτων της ΛΑ εξαιτίας της οικονομίας των ναρκωτικών, της διαφθοράς, της υπερβολικής εγκληματικότητας και της φτώχειας,

- η προστασία του περιβάλλοντος,

- το πρόβλημα του εξωτερικού χρέους των χωρών της Λατινικής Αμερικής,

- η επικρατούσα ατιμωρησία και η συγκέντρωση μεγάλης εξουσίας στη στρατιωτική δικαιοσύνη,

Ι. εκτιμώντας ότι το μοντέλο οικονομικής ανάπτυξης στη Λατινική Αμερική πρέπει να συνοδεύεται από την επίτευξη όσο το δυνατόν μεγαλύτερης κοινωνικής δικαιοσύνης και ισορροπίας[semigr ] ότι η εδραίωση της δημοκρατίας απαιτεί την εξάλειψη της φτώχειας και του κοινωνικού αποκλεισμού, τη δημιουργία αποτελεσματικών συστημάτων κοινωνικής συμμετοχής και τη δίκαιη κατανομή του πλούτου[semigr ] και ότι η βελτίωση του φοροεισπρακτικού συστήματος στη Λατινική Αμερική θα δώσει τη δυνατότητα στα κράτη της ηπείρου να καταβάλουν τα ίδια μεγαλύτερες προσπάθειες σε ό,τι αφορά τα κοινωνικά μέτρα,

ΙΑ. έχοντας επίγνωση του γεγονότος ότι θα ήταν προτιμότερο να υπάρχει στενότερος συντονισμός των συμφερόντων της ΕΕ και των ΗΠΑ[semigr ] εκτιμώντας ότι θα πρέπει εν πρώτοις να αποδοθεί μεγαλύτερη προσοχή στη ΛΑ στο πλαίσιο του διατλαντικού διαλόγου μεταξύ της ΕΕ και των ΗΠΑ,

ΙΒ. εκτιμώντας ότι τα θετικά αποτελέσματα των πολιτικών οικονομικής προσαρμογής που εφαρμόζονται στη Λατινική Αμερική πρέπει να συμβάλουν στην εξάλειψη των κοινωνικών ανισοτήτων και των τεράστιων θυλάκων φτώχειας που εξακολουθούν να υφίστανται και που υπάρχει κίνδυνος να προκαλέσουν ισχυρους κοινωνικούς κλυδωνισμούς,

ΙΓ. εκτιμώντας ότι, μετά τη Συνθήκη για την Ευρωπαϊκή Ένωση, δεν πρέπει πλέον να αγνοούνται οι πτυχές της άμυνας και της ασφάλειας στις σχέσεις μεταξύ ΕΕ και ΛΑ,

ΙΔ. εκτιμώντας ότι η ΕΕ είναι ανάγκη να διαδραματίσει ενεργό ρόλο στη ΛΑ ώστε να βοηθήσει την ήπειρο να ανταποκριθεί σε αυτές τις προκλήσεις και να διασφαλίσει τα συμφέροντά της,

1. επικροτεί την ανακοίνωση της Επιτροπής η οποία παρέχει νέα κίνητρα για την ανάπτυξη σχέσεων μεταξύ της ΕΕ και της ΛΑ αναζητώντας στενότερες πολιτικές, εμπορικές και σχέσεις συνεργασίας[semigr ]

2. συμφωνεί με την ανάλυση της Επιτροπής, θεωρεί όμως ότι οι προτάσεις της είναι αόριστες και ελάχιστα καινοτόμες και κατά συνέπεια την καλεί να καταρτίσει πρόγραμμα δράσης το οποίο να περιλαμβάνει πιο συγκεκριμένες προτάσεις[semigr ]

Σχετικά με την κοινή εξωτερική πολιτική και την πολιτική ασφάλειας (ΚΕΠΠΑ) και τον πολιτικό διάλογο:

3. πιστεύει ότι η ανακοίνωση δεν διακατέχεται από την απαραίτητη φιλοδοξία να διαμορφώσει μια συνολική, συνεπή και για κάθε χώρα ειδική προσέγγιση στη βάση της ΚΕΠΠΑ[semigr ] υπενθυμίζει ότι η Συνθήκη ΕΕ απαιτεί από την ΕΕ να επιβεβαιώνει την ταυτότητά της στο διεθνές επίπεδο, και ζητεί οι σχέσει μεταξύ της Ευρωπαϊκής Ένωσης και της Λατινικής Αμερικής να έχουν αυτοτελή και αποκλειστικό χαρακτήρα, μη συνδεόμενο με άλλη γεωγραφική περιοχή[semigr ]

4. ζητεί από την Επιτροπή και το Συμβούλιο να υποβάλουν πρόγραμμα σφαιρικής δράσης για την ΚΕΠΠΑ σε σχέση με τη Λατινική Αμερική, σαφώς προσδιορισμένο και ακριβές το οποίο θα διαθέτει επαρκείς χρηματοδοτικούς πόρους[semigr ]

5. καλεί την Επιτροπή και το Συμβούλιο να αναγνωρίσουν τη ΛΑ ως γεωγραφική περιοχή μεγάλης σημασίας για την ΕΕ και να κάνουν μεγαλύτερη χρήση των μέσων που της παρέχει η ΚΕΠΠΑ στις σχέσεις με τη ΛΑ[semigr ]

6. συνιστά στο Συμβούλιο να εξετάσει το ενδεχόμενο ανάληψης κοινών δράσεων, σύμφωνα με τις διατάξεις του άρθρου Ι.7 της Συνθήκης του ΕΕμε σκοπό την προώθηση της ειρήνης, της δημοκρατίας και του σεβασμού των ανθρωπίνων δικαιωμάτων στη ΛΑ[semigr ] στην περίπτωση αυτή πρέπει πάντοτε να ζητείται προηγουμένως η γνωμοδότηση του Ευρωπαϊκού Κοινοβουλίου[semigr ]

7. καλεί τα κράτη μέλη της Ευρωπαϊκής Ένωσης να συνεχίσουν την ανάπτυξη πολιτικών για την προώθηση των δημοσίων και ιδιωτικών επενδύσεων στην περιοχή της Λατινικής Αμερικής ώστε να συνεχισθεί η ενθάρρυνση της ζωτικής βιομηχανικής συνεργασίας και η μεταφορά τεχνολογίας μέσω μικρομεσαίων επιχειρήσεων ή κοινών επιχειρήσεων[semigr ]

8. απαιτεί να υπάρξει μεγαλύτερη αυτονομία της ΚΕΠΠΑ στις σχέσεις με τη Λατινική Αμερική και υποστηρίζει ότι οι σχέσεις αυτές πρέπει να οδηγήσουν σε έναν πραγματικό «διατλαντικό διάλογο» μεταξύ των δύο περιοχών που θα καλύπτει το σύνολο των δραστηριοτήτων που αναπτύσσει η Ένωση με σκοπό να διασφαλισθούν και να ενισχυθούν τα συμφέροντα και ο ρόλος της Λατινικής Αμερικής στη νέα διεθνή (οικονομική) τάξη[semigr ]

9. καλεί τις χώρες της Λατινικής Αμερικής και τα όργανα της ΕΕ να εξετάσουν τη δυνατότητα καθιέρωσης ενός νέου διατλαντικού διαλόγου μεταξύ της ΛΑ και της ΕΕ, με πρότυπο, αλλά όχι αναγκαστικώς ταυτόσημο, τους υφιστάμενους διατλαντικούς διαλόγους μεταξύ της ΕΕ και των ΗΠΑ και της ΕΕ και του Καναδά[semigr ]

10. προτείνει, ως μηχανισμούς του διαλόγου, ένα ειδικό υπουργικό πλαίσιο με κάθε επιμέρους διαδικασία περιφερειακής ολοκλήρωσης, κατά το πρότυπο της σύμβασης για τον ανανεωμένο διάλογο του Σαν Χοσέ, καθώς και ένα αποτελεσματικό διακοινοβουλευτικό πλαίσιο με κάθε ένα από τα περιφερειακά κοινοβούλια που επιδιώκουν τους ίδους στόχους[semigr ]

11. προτείνει τη συμμετοχή του Ευρωπαϊκού Κοινοβουλίου και του περιφερειακού Λατινοαμερικανικού Κοινοβουλίου στις δισετήσιες υπουργικές συνόδους, καθώς και στις ενδιάμεσες συνεδριάσεις μεταξύ των υπουργών της Λατινικής Αμερικής και της τρόικα της Ευρωπαϊκής Ένωσης[semigr ]

12. θα διασφαλίσει την παρακολούθηση του τρόπου χρησιμοποίησης των πόρων που προορίζονται για την περιφερειακή συνεργασία και καλεί τα εθνικά και περιφερειακά κοινοβούλια της Λατινικής Αμερικής να πράξουν το ίδιο[semigr ]

13. ζητεί την καθιέρωση οργάνων διαβούλευσης με την κοινωνία των πολιτών και προτείνει τη συμμετοχή της τελευταίας στις διάφορες περιφερειακές διαδικασίες για την προώθηση του διαλόγου, με την οργάνωση περιοδικών διασκέψεων, χορήγηση στους εκπροσώπους της καθεστώτος παρατητηρών στις διάφορες υπουργικών συνόδους και την ενεργό συμμετοχή τους στα αντίστοιχα φόρουμ και τις τομεακές επιτροπές και υποεπιτροπές[semigr ]

Σχετικά με το εμπόριο και την ολοκλήρωση:

14. καλεί την Επιτροπή να συμπεριλάβει στο πρόγραμμα δράσης που ζητεί το Κοινοβούλιο, μια συνολική θεώρηση της μελλοντικής ανάπτυξης των συμβατικών σχέσεων μεταξύ της ΕΕ αφενός και της ΛΑ στο σύνολό της, των υποπεριφερειών της και των επιμέρους χωρών αφετέρου[semigr ]

15. θεωρεί απολύτως ζωτική τη στήριξη από την ΕΕ της ολοκλήρωσης μεταξύ των αναδυόμενων στην αγορά χωρών της Λατινικής Αμερικής, την πιο εύκαμπτη εφαρμογή των πλεονεκτημάτων που παρέχει το ΣΓΠ σε περιφερειακή βάση και, υπό την έννοια αυτή, υποστηρίζει την ιδέα ότι, οσάκις μια αναδυόμενη χώρα παύει να τυγχάνει των πλεονεκτημάτων του ΣΓΠ, το σύστημα περιφερειακής συσσώρευσης πρέπει να συνεχίσει να εφαρμόζεται στα συσταστικά προϊόντων από την εν λόγω χώρα που χρησιμοποιούνται από τις υπόλοιπες χώρες τις μετέχουσες στην ίδια περιφερειακή ομάδα[semigr ]

16. εκφράζει την ικανοποίησή του για τις προόδους που έχουν επιτευχθεί στο πλαίσιο της διαδικασίας οικονομικής και εμπορικής ολοκλήρωσης από τις χώρες της MERCOSUR (Αργεντινή, Βραζιλία, Χιλή, Παραγουάη και Ουρουγουάη) οι οποίες εγκαθίδρυσαν μια τελωνειακή ένωση, που προβλέπεται να τελειοποιηθεί έως το έτος 2000[semigr ]

17. ζητεί από το Συμβούλιο και την Επιτροπή να θέσουν σε κίνηση όλους τους αναγκαίους μηχανισμούς για την εφαρμογή των συμφωνιών που υπεγράφησαν προσφάτως με τη MERCOSUR και τη Χιλή, ώστε να καταστεί δυνατή η επίτευξη, κατά τρόπο ταχύ και αποτελεσματικό, των στόχων που προβλέπονται από τις εν λόγω συμφωνίες[semigr ]

18. απευθύνει έκκληση στα κράτη μέλη να προωθήσουν, το συντομότερο δυνατόν, τις εσωτερικές διαδικασίες για την επικύρωση των συμφωνιών που υπεγράφησαν με τη MERCOSUR και τη Χιλή[semigr ] στο πλαίσιο αυτό, ζητεί από την Επιτροπή, ειδικά, και από την Ευρωπαϊκή Ένωση γενικότερα, να καταβάλουν μεγαλύτερες προσπάθειες για την προσέγγιση με τη Βραζιλία στο οικονομικό πεδίο, λαμβάνοντας υπόψη τη σπουδαιότητα της χώρας αυτής, η οποία αντιπροσωπεύει σχεδόν τα δύο τρίτα της MERCOSUR, και το ότι η συνεργασία ΕΕ-Βραζιλίας εστιάζεται κατά κύριο λόγο σε προγράμματα κοινωνικού και περιβαλλοντικού χαρακτήρα[semigr ]

19. εκφράζει επίσης την ικανοποίησή του για τη συμφωνία που υπεγράφη στις 21 Ιουνίου του 1996 παρουσία των 15 Αρχηγών Κρατών και Κυβερνήσεων και του Προέδρου της Δημοκρατίας της Χιλής, με την ευκαιρία του Ευρωπαϊκού Συμβουλίου της Φλωρεντίας, η οποία θα συμβάλει στην εδραίωση των νέων συμβατικών σχέσεων μεταξύ της Ευρωπαϊκής Ένωσης και της Λατινικής Αμερικής[semigr ]

20. υποστηρίζει τη σημειωθείσα πρόοδο στους τομείς του ελευθέρου εμπορίου και της ολοκλήρωσης[semigr ] ζητεί οι μελλοντικές συμφωνίες οικονομικής συνεργασίας με τις ομάδες χωρών της περιοχής αυτής να προσδίδουν ιδιαίτερη σπουδαιότητα στην περιβαλλοντική και κοινωνική βιωσιμότητα και να συνοδεύονται από χρηματοδοτικά πρωτόκολλα που θα περιλαμβάνουν σημαντική αύξηση των πόρων των προοριζομένων για τη συνεργασία με τις χώρες της Λατινικής Αμερικής[semigr ] οι συμφωνίες αυτές πρέπει επίσης να αποσκοπούν σε μια διαπραγματευμένη και αμοιβαία ελευθέρωση των αγορών, να μην εξαιρούνται από αυτές οι «ευαίσθητοι τομείς» και να προβλέπουν ένα χρονοδιάγραμμα για τα αμοιβαία μέτρα εμπορικής ελευθέρωσης[semigr ]

21. καλεί την Επιτροπή να υποβάλει, πριν από την έναρξη της διαδικασίας για την έγκριση των νέων δημοσιονομικών προοπτικών της Ένωσης που θα τεθούν σε εφαρμογή το έτος 2000, έκθεση για την εκτίμηση της χρηματοδοτικής συνδρομής που θα απαιτηθεί (χρηματοδότηση από τον προϋπολογισμό και δάνεια ΕΤΕ) προκειμένου να διασφαλιστεί επαρκής στήριξη των συμφωνιών εταιρικής σχέσης μεταξύ της ΕΕ, των χωρών της Λατινικής Αμερικής ή των αντιστοίχων περιφερειακών φορέων κατά τα πρώτα έτη του επόμενου αιώνα[semigr ]

22. απαιτεί να αντιμετωπισθούν από την Ευρωπαϊκή Ένωση τα μέτρα εμπορικού προστατευτισμού τα οποία συνιστούν δυσμενείς διακρίσεις για τα προϊόντα της Λατινικής Αμερικής, δηλαδή οι γεωργικές επιδοτήσεις, ώστε να υποστηριχθούν και να ενθαρρυνθούν οι διευρυνόμενες εμπορικές σχέσεις μεταξύ των δύο περιοχών[semigr ]

23. καλεί την Επιτροπή και το Συμβούλιο να χρησιμοποιήσουν όλα τα δυνατά μέσα για να προαγάγουν τις επενδύσεις κοινοτικών επιχειρήσεων - ιδίως των μικρομεσαίων επιχειρήσεων - στη ΛΑ μέσω π.χ. της αύξησης των πόρων για το AL-INVEST (πρόγραμμα-πλαίσιο βιομηχανικής συνεργασίας και προώθησης των επενδύσεων για τη ΛΑ), το ECIIP (Διεθνείς Εταίροι Επενδύσεων ΕΚ) και την Ευρωπαϊκή Τράπεζα Επενδύσεων[semigr ]

24. ζητεί από την Επιτροπή να του υποβάλλει ετησίως έκθεση σχετικά με την πορεία της άρσης των εμποδίων που δυσχεραίνουν τις αμοιβαίες εμπορικές σχέσεις ΕΕ - Λατινικής Αμερικής καθώς και για την πορεία της προετοιμασίας της μελλοντικής ελευθέρωσης του εμπορίου με τη MERCOSUR και τη Χιλή[semigr ]

Σχετικά με τη συνεργασία μεταξύ της ΕΕ και της ΛΑ

25. πιστεύει ότι η αύξηση των πόρων για τη νέα περίοδο (1996-2000) είναι ανεπαρκής για την εφαρμογή όλων όσων φιλοδοξεί να πράξει η ανακοίνωση της Επιτροπής και επιθυμεί να αυξηθούν αυτοί οι πόροι ακόμη περισσότερο, λαμβάνοντας υπόψη και τις ανάγκες σε προσωπικό της Επιτροπής[semigr ]

26. υπογραμμίζει εκ νέου τη σπουδαιότητα των αναπτυξιακών αρχών από τις οποίες πρέπει να διαπνέονται οι εξωτερικές σχέσεις της Ευρωπαϊκής Ένωσης με τις χώρες της ΛΑ, δοθέντος ότι άνω των 200 εκατομμυρίων κατοίκων της περιοχής πλήττονται από την ένδεια, τον υποσιτισμό, την πείνα, την έλλειψη καθαρού νερού και αποχέτευσης, καθώς και από την ανεπαρκή ενημέρωση και εκπαίδευση[semigr ]

27. καλεί την Επιτροπή, κατά τη χρησιμοποίηση αυτών των πόρων, να δίνει προτεραιότητα στις λιγότερο αναπτυγμένες χώρες[semigr ] καλεί επίσης την Επιτροπή να επινοήσει κατάλληλο τρόπο συγχρηματοδότησης μεταξύ της ΕΕ και των πλουσιότερων λατινοαμερικανικών χωρών όταν οι τελευταίες είναι δικαιούχες πόρων στο πλαίσιο της συνεργασίας ΕΕ/ΛΑ[semigr ]

28. υποστηρίζει τις προτεραιότητες και τα θέματα που επέλεξε η Επιτροπή καθώς και την προσοχή που αποδίδει στην ανάπτυξη των διαχειριστικών δομών της συνεργασίας[semigr ]

29. ζητεί από το Συμβούλιο να συντονίσει τη θέση των κρατών μελών στις Λέσχες των Παρισίων και του Λονδίνου και να μεριμνήσει για τη δυνατότητα εφαρμογής καινοτόμων μεθοδεύσεων για τον περιορισμό του άχθους του εξωτερικού χρέους (μετατροπή σε περιβαλλοντικά προγράμματα και δράσεις κατάρτησης και αναθεώρηση του συστήματος φορολογικής απαλλαγής για τα τραπεζικά αποθέματα προς κάλυψη επισφαλών δανείων)[semigr ]

30. επαναλαμβάνει την απαίτησή του για παραγραφή ενός μέρους του εξωτερικού χρέους βάσει χωριστών διαπραγματεύσεων με κάθε λατινοαμερικανική χώρα, λαμβάνοντας υπόψη τις περιορισμένες δυνατότητες εξόφλυσης που διαθέτουν, και να δοθεί προτεραιότητα στην καταπολέμηση της φτώχειας[semigr ]

31. τονίζει ότι η αξιολόγηση αποτελεί ουσιώδη προϋπόθεση για τη βελτίωση της αποτελεσματικότητας, του αντίκτυπου και της ποιότητας της ευρωπαϊκής συνεργασίας[semigr ] ζητεί από την Επιτροπή να λάβει, με βάση τους στόχους που έχουν τεθεί, τα αναγκαία μέτρα που θα επιτρέψουν την προώθηση μιας σοβαρής δράσης σε αυτό το πεδίο για τη διενέργεια συχνότερων και μεγαλύτερης εμβέλειας αξιολογήσεων[semigr ]

32. τάσσεται υπέρ της φορολογικής μεταρρύθμισης δοθέντος ότι είναι ένας από τους τομείς προτεραιότητας της τεχνικής βοήθειας της Ένωσης προς τις δημόσιες διοικήσεις της Λατινικής Αμερικής και ζητεί, στο πλαίσιο αυτό, από την Επιτροπή να συστήσει μια ομάδα εργασίας με τη συμμετοχή εμπειρογνωμόνων σε θέματα φορολογίας για συνεργαστεί στενά με όσες λατινοαερικανικές κυβερνήσεις προωθούν τη μεταρρύθμιση των φορολογικών τους δομών[semigr ]

33. επιμένει ότι τα κράτη μέλη της ΕΕ και οι χώρες της ΛΑ πρέπει να συντονίσουν τις προσπάθειές τους για την καταπολέμηση του εμπορίου ναρκωτικών και υπογραμμίζει την ανάγκη για τις εν λόγω χώρες να συμβάλουν στις δραστηριότητες των Ηνωμένων Εθνών και των ειδικευμένων τους υπηρεσιών[semigr ] στο πλαίσιο αυτό, ζητεί να ενταθεί η συνεργασία μεταξύ της Επιτροπής και των κρατών μελών, ώστε το πρότυπο πρόγραμμα επιχειρησιακού συντονισμού που εφαρμόζεται σε ορισμένες λατινοαμερικανικές χώρες να μπορέσει να επεκταθεί προσεχώς και σε άλλους τομείς συνεργασίας καθώς και σε άλλες χώρες της περιοχής[semigr ]

34. εκτιμά ότι η έλλειψη προοπτικής και η ελλιπής πληροφόρηση γύρω από την εμβέλεια των σχέσεων μεταξύ της ΕΕ και της Λατινικής Αμερικής απαιτούν την ανάληψη μιας ενημερωτικής εκστρατείας, με τη συμμετοχή των αντιπροσωπειών της Επιτροπής και των κοινωνικών εταίρων αμφοτέρων των πλευρών[semigr ]

Σχετικά με τη συνεργασία για την ασφάλεια και την άμυνα

35. καλεί την Επιτροπή, το Συμβούλιο και τα κράτη μέλη της ΕΕ να εντείνουν τη συνεργασία τους με τις αντίστοιχες οργανώσεις και χώρες της ΛΑ στον τομέα της ασφάλειας και της άμυνας[semigr ] πιστεύει ότι αυτός ο διάλογος πρέπει να επικεντρώνεται σε μέτρα οικοδόμησης εμπιστοσύνης μεταξύ των λατινοαμερικανικών κρατών, στον έλεγχο του εμπορίου όπλων, στη μείωση των εξοπλισμών, στη πρόληψη των διεθνών κρίσεων και στην περιφρούρηση της ειρήνης[semigr ]

36. καλεί επιμόνως τα κράτη μέλη της ΕΕ και τις χώρες της ΛΑ να συνεχίσουν την ενεργό συμμετοχή τους στις ανθρωπιστικές και ειρηνευτικές δραστηριότητες[semigr ]

37. πιστεύει ότι οι νέες σχέσεις στο πεδίο της ασφάλειας και της άμυνας πρέπει να σεβαστούν τις αρχές της περιβαλλοντικής ασφάλειας και της βιώσιμης ανάπτυξης, τον έλεγχο των πυρηνικών, χημικών και συμβατικών όπλων και την ειρηνική επίλυση των διαφορών, και να μην έχουν αρνητική επίδραση στην ανάπτυξη των αντιστοίχων λαών[semigr ]

38. ενθαρρύνει τη σύναψη συμφωνιών συνεργασίας σε θέματα ασφάλειας και άμυνας μεταξύ των διαφόρων οργανισμών ασφάλειας και άμυνας στους οποίους συμμετέχουν τα κράτη μέλη της ΕΕ και οι χώρες και οργανισμοί της Λατινικής Αμερικής[semigr ]

39. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.